Alojz Tomašević ostaje župan, a proračun za 2018. bit će veći

Vijećnici Požeško-slavonske županije izglasali su proračun od 464 milijuna kuna za iduću godinu što je 14 posto više u odnosu na proračun za 2017. godinu

<p>Alojz Tomašević ostaje na čelu Požeško-slavonske županije, javlja portal <a href="http://pozega.eu/zupan-ostaje-zupan-proracun-2018-usvojen-tomasevic-ide/">Požega.eu</a> i dodaje kako su županijski vijećnici u utorak usvojili proračun Županije za 2018. godinu. Naime, rušenje proračuna bio je najbezbolniji, a čini se i jedini način da se Alojza Tomaševića makne s mjesta župana zbog obiteljskog nasilja za koje ga tereti njegova supruga, piše spomenuti portal.</p><p>Bez previše rasprave, tek uz primjedbu SDP-ovca Željka Samardžije da proračun nema nijednu točku vezanu za razvoj i kraći komentar Tomaševićevog stranačkog kolege Franje Lucića, s osam glasova protiv i 25 ZA, proračun je glatko prošao s iznosom od 464 milijuna kuna što je 14 posto više u odnosu na proračun za 2017. godinu.</p><p><br/> </p>